- Gabi Tamaş, sfat savuros pentru juniori
- Ce a declarat fostul internaţional
Gabi Tamaş a avut un sfat savuros pentru juniori. Fostul fundaş al naţionalei, în prezent directors sportiv la Concordia Chiajna, le-a recomandat puştilor să nu mai petreacă atât de mult timp pe reţelele de socializare şi să încerce să repete greşelile comise de el, în carieră, pentru a putea ajunge la un nivel ridicat.
Gabi Tamaş s-a retras anul trecut, însă în această primăvară a acceptat să devină director sportiv la Concordia Chiajna, după ce a fost ofertat şi de Dinamo.
Gabi Tamaş, sfat savuros pentru juniori
Gabi Tamaş nu a stat pe gânduri atunci când a fost întrebat ce sfat le dă tinerilor jucători. Acesta consideră că puştii ar trebui să reducă timpul petrecut pe TikTok şi să încerce să ajungă la nivelul la care a ajuns el, dacă vor avea organismul puternic.
"Să taie Tik-Tok-ul, asta le-aș spune juniorilor, eu aveam altele când eram mic, ei au Tik-Tok. Juniorii să facă aceleași greșeli și să joace la nivelul la care am jucat eu. Dacă-i duce organismul", a declarat Gabi Tamaş, conform prosport.ro.
De asemenea, Gabi Tamaş a mai dezvăluit şi că programul său este mult mai încărcat, de când a devenit director sportiv, mărturisind că aproape toată ziua şi-o petrece la echipă. Fostul internaţional a mai dezvăluit şi care a fost motivul pentru care a refuzat-o pe Dinamo.
"Am început să muncesc mai mult decât atunci când eram fotbalist. Viața de fotbalist, îți dai seama, o oră, două ore, maxim să stai și la recuperare, trei, după ai ziua liberă. Ca manager sportiv, la 8 dimineața sunt la club și ajung pe la cinci după-amiază acasă.
De ce Concordia! Pentru că o să vă duc să vedeți ce înseamnă Concordia Chiajna. Am venit pentru că aici ai de toate, în primul rând infrastructura unde se antrenează copiii, ce condiții au și ce vreau eu, de la vară, să îmbunătățim. Și la echipa mare, la fel, o să ne bazăm foarte mult pe recuperare, vitaminizare, alimentație. Am vorbit cu Cristi Tănase, dânsul a fost un mare factor, relația pe care o avem, care datează din perioada în care eram copil la Dinamo și ne-am înțeles asuprea proiectului. Termen scurt, mediu și lung. Proiectul meu se bazează pe academie și pe echipa mare", a mai spus Gabi Tamaş, conform aceleiaşi surse citate mai sus.
Ce a declarat Gabi Tamaş, după ce a revenit în fotbal
Tamaș a semnat cu divizionara secundă Concordia Chiajna și a devenit noul director sportiv al "vulturilor verzi". Fostul internațional și-a găsit astfel un nou angajament, după ce a stat departe de fotbal timp de 4 luni și jumătate, de la retragere.
Tamaș a dezvăluit că se bucură pentru că a luat decizia de a reveni la Concordia Chiajna, chiar dacă nu va mai intra pe teren. Fostul internațional a menționat că este la început de drum și că s-a orientat spre un proiect serios.
"Concordia Chiajna a fost alături de mine în mai multe ipostaze, este un club stabil, iar eu sunt la început de drum și caut un proiect serios. Mă bucur că am luat această decizie, logic. Nu vreau să vorbesc despre subiectul Dinamo. Am rămas în relații bune cu Andrei Nicolescu (n.r. administratorul special) și respect foarte mult acel club.Gabi Tamas
A fost decizia mea să semnez cu Concordia Chiajna", a spus Gabi Tamaș, potrivit gsp.ro.